****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

„Vzpriamte sa, zodvihnite hlavu, lebo sa blíži vaše vykúpenie“

Je krásne počuť toto slovo povzbudenia. Vzpriamiť sa a zodvihnúť hlavu, lebo práve vo chvíľach, keď sa zdá, že všetko skončilo, Pán nás príde zachrániť. Očakávať ho s radosťou aj uprostred trápení, v životných krízach a dejinných drámach. Očakávať Pána. Ale ako zodvihnúť hlavu, nenechať sa pohltiť ťažkosťami, utrpeniami, prehrami? Ježiš nám ukazuje cestu silným zvolaním: „Dávajte si pozor, aby vaše srdcia neoťaželi . Bdejte celý čas a modlite sa“.

„Bdejte.“ *Bdelosť*. Z Ježišových slov vidíme, že bdelosť je spätá s pozornosťou: dávajte si pozor, bdejte, nebuďte nesústredení, t. j. zostaňte čulí! Bdieť znamená toto: nedovoliť, aby srdce zlenivelo a duchovný život sa uspokojil s priemernosťou. Dávať si pozor, lebo je možné stať sa „zaspatými kresťanmi“. A my vieme, že je veľa takých spiacich kresťanov, kresťanov znecitlivených duchovnými svetáctvami – kresťanov bez duchovného nadšenia, bez horlivosti v modlitbe – modlia sa ako papagáje – bez entuziazmu pre poslanie, bez vášne pre evanjelium. Kresťanov zahľadených stále do seba, neschopných pozerať na obzor. A toto privádza k „driemotám“: robiť veci len zo zotrvačnosti, upadnúť do apatie, ľahostajní ku všetkému okrem toho, čo nám dáva pohodlie. Život s takýmto smerovaním je smutný, niet tam šťastia. Potrebujeme bdieť, aby naše dni neplynuli vo zvykovosti, aby sme sa nenechali obťažiť – hovorí Ježiš – životnými starosťami. Životné starosti nás zaťažujú.

Dnes je teda dobrá príležitosť sa spýtať: čo zaťažuje moje srdce? Čo zaťažuje môjho ducha? Čo ma robí pohodlným v kresle lenivosti? Je smutné vidieť kresťanov „v kresle“ ! Aké sú tie priemernosti, ktoré ma paralyzujú, tie zlozvyky, neresti, ktoré ma pritláčajú k zemi a bránia mi zodvihnúť hlavu? A voči bremenám, ktoré nesú na pleciach moji bratia, som pozorný alebo ľahostajný? Tieto otázky sú nám prospešné, lebo pomáhajú *strážiť srdce pred malátnosťou - acédiou*. Ale otče, povedzte nám: čo je to *acédia* ? Je to jeden veľký nepriateľ duchovného života, aj kresťanského života. *Acédia* je tá lenivosť, ktorá dáva upadnúť, skĺznuť do smútku, ktorý odoberá chuť žiť a vôľu konať. Je to negatívny duch, zlý duch, ktorý uväzňuje dušu v letargii a oberá ju o radosť. Začína sa to tým smútkom, potom sa človek kĺže stále hlbšie a hlbšie, a stratí radosť. Kniha prísloví hovorí: „Stráž svoje srdce, lebo z neho vyvierajú žriedla života“ *(Prís 4,23)*. Strážiť si srdce: toto znamená byť bdelým, ostražitým! Buď bdelý, chráň svoje srdce. *. . . dokončenie na 2. str.*

|  |
| --- |
| A dodajme ešte jednu podstatnú zložku: tajomstvom bdelosti je*modlitba*. Ježiš totiž hovorí: „Bdejte celý čas a modlite sa“ *(Lk 21,36)*. Práve modlitba udržuje lampu srdca zažatú. Zvlášť keď cítime, že naše nadšenie chladne, modlitba ho znovu zapáli, lebo nás privádza k Bohu, k stredobodu vecí. Modlitba zobúdza dušu zo sna a sústreďuje ju na to, čo je podstatné, na cieľ existencie. Ani v tých najzaneprázdnenejších dňoch nevynechávajme modlitbu. Práve som sledoval v programe „Na jeho obraz“ jedno pekné zamyslenie o modlitbe: pomôže nám to, osoží nám pozrieť sa na to. Môže nám byť pomocou modlitba srdca, často si opakovať krátke vzývania. V Advente si napríklad osvojiť zvyk povedať: „Príď, Pane Ježišu!“. Iba toto, no vysloviť to: „Príď, Pane Ježišu!“. Tento čas príprav na Vianoce je krásny: myslíme na jasličky, myslíme na Vianoce, a zo srdca povieme: „Príď, Pane Ježišu, príď“. Opakujme si túto modlitbu počas celého dňa, a duch zostane bdelý! „Príď, Pane Ježišu!“ *pp. František, 28.11.2021*  „Keď sme malí, chceme byť veľkí. Keď vyrastieme, chceme byť rýchlo dospelí.  Keď sme dospelí, bojíme sa odrazu zostarnúť.  A keď zostarneme, najradšej by sme si to všetko dali ešte raz, najlepšie nie tak rýchlo.  Kam sa v živote toľko ponáhľame?  Po roku je opäť príležitosť k spomaleniu. K stíšeniu sa. A D V ENT...  Dokážeme ho vôbec ešte vnímať ? Rozpoznať, že je ?  Alebo hneď od začiatku budeme mať Vianoce ?  A potom príde 24. december a nám budú liezť koledy na nervy. Unavení z toho všetkého budeme radi, že je konečne po Vianociach.“  *Karol Lovaš*  Ktosi raz povedal: Nie iba človek má advent. Čaká na Ježišov príchod. Aj Boh má advent...čaká na svojho človeka. Na každého človeka. Človeka, ktorého stvoril na svoj obraz, človeka, ktorý žije a má žiť pre neho. Čaká, že príde k Bohu...  Áno, nech ťa to neprekvapí, milý brat a milá sestra. Čakal ťa minulý rok na jar, čakal ťa na konci októbra. Čakal ťa od nového roka až po Nedeľu milosrdenstva. Čaká ťa aj teraz, už tri dni skôr ako začal advent. Čaká ťa živý v Eucharistii, v sv. zmierenia, v adorácii. Čaká ťa v chráme a dúfa, že prídeš k Nemu. A že si už dáš odpoveď na otázku: Koho vlastne čakám? Ku komu v živote najradšej prichádzam? Len odvahu... |
| *Úmysly sv. omší, ktoré súkromne slúžime v tomto čase*  *bez verejných bohoslužieb v našej farnosti*   |  |  |  | | --- | --- | --- | |  | p. kaplán Štefan o 8h. | p. farár Ľubik | | *Pondelok 6.12.* | + Anna *DV 140* | + Bartolomej + Mária + Vincent + Agnesa *K 87* | | *Utorok 7.12.* | ZBP rod. Olejárová *K 248* | Obnova manželstva a posilnenie viery Mária a Pavol  *K 294* | | *Streda 8.12.* | ZBP Antónia, Martina, Daniel, Monika *Ž 18* | ZBP rod. Amrichova  a deti s rod. *ZB 119* | | *Štvrtok 9.12.* | + Ján Hirka *Abr 13* | + Ján + Mária a ost.  rod. Dzivej Baluchovej *DV 74* | | *Piatok 10.12.* | + Emil + Jozef + Mária + Jozef a ost. r. Spišákovej a Sirotňákovej *K 178* | + Anton + Dorota + Anton  a ost. r. Repkovej *DV 113* | | *Sobota 11.12.* | + r. Gáborovej  + r. Vardžikovej *DV 51* | + Božena Repáková - *pohrebná* | | *Nedeľa 12.12.* | Poďakovanie za dobrodenia rod. Resetárova *K 13* | Poďakovanie za 85 r. Mária  *DV 50* |  * **Nezabudnite aspoň v nedeľu a prikázaný sviatok (streda 8.12.) pozerať** počas lockdownu **v priamom prenose sv. omšu** v rozhlase, či TV, resp. cez internet – online * Dnes *(nedeľa 5.12.)* je otvorený farský kostol k tichej modlitbe od 9 – 10. hod. a popoludní od 13.30 -15.15 h. Sv. prijímanie rozdávame o 9.15 h, 9.45 h, 14. h, 14.30 a 15.10 h. Využite to a rozdeľte sa, aby sa v jednom čase nezhromaždilo veľa ľudí ! Na **Zlatej Bani** sv. prijímanie dnes (*nedeľa 5.12.)* o 11.15 h. * **Od pondelka 6.12**. do *(pri pokračovaní lockdownu)* sob. 10.12. bude **farský kostol v Kokošovciach otvorený od 14 - 15.30 a kostol v Dulovej Vsi od 15.45 - 17 h.** Okrem tichej modlitby môžete tento čas využiť aj na sv. zmierenia a sv. prijímanie. Nebojte sa s dôverou prísť k Ježišovi a pokloniť sa mu ! ! ! Individuálna pastorácia * Tento týždeň pred nami sú zimné kántrové dni v stredu, piatok a sobotu. Záväzný je jeden deň. Ich obsahom je príchod Božieho kráľovstva do rodín, duchovná obnova rodín, pokoj a spravodlivosť vo svete. * Poplatky:S dôverou prosíme našich veriacich, aby si nezabudli uhradiť svoje ročné poplatky za cirkevné služby u kurátorov podľa doterajšieho zvyku. *Pán Boh zaplať.* * *Úmysel apoštolátu modlitby na december:* Za katechétov, ktorí sú povolaní ohlasovať Božie slovo, aby sa s odvahou a tvorivosťou v sile Ducha Svätého stali jeho svedkami. Aby sme vzdávali vďaky Bohu Otcovi za dar Jeho Syna a posilňovali vedomie a dôstojnosť každého človeka od počatia až po prirodzenú smrť.   *Spojení v modlitbách s Vami všetkými našimi farníkmi Vás žehnajú + + +*  *a pokoj v srdci, odvahu aj trpezlivosť vyprosujú kaplán Štefan a farár Ľubik*  *„Tu som Pane Ježišu! Počul som tvoje volanie a prišiel som k tebe, aby som ťa našiel vo sviatosti tvojej lásky.*  Mohol si prísť už skôr. Čakal som na teba. Vždy na teba čakám, čakám na všetky svoje deti vo sviatosti lásky, ale tí často o mňa nedbajú, hoci na nich dňom i nocou čakám. Keby len vedeli, čo ich čaká v mojej prítomnosti: plnosť milosrdenstva, prúdy živej vody, ktoré by ich očistili, oživili ich kresťanstvo a posvätili ich. Toto od teba žiadam. Odteraz si kňazom *(kresťanom)*, ktorý sa klania. Nezabúdaj na to. Toto je povolanie, ktoré som ti dal a s povolaním sa udeľuje aj potrebná milosť.  Nauč sa konečne dávať mi to najlepšie zo svojho času. Teraz je tvojou povinnosťou zotrvávať predo mnou namiesto tých kresťanov, ktorí okolo mňa prechádzajú bez zastavenia, bez toho, aby sa čo i len uklonili predo mnou alebo pokľakli, ako to zodpovedá viere Cirkvi a láske veriacej duše.  Tu, vo svojej prítomnosti ťa naplním, nielen pre teba samého, ale aj pre všetkých tých, ktorým ti bude dané odovzdať moje posolstvo lásky a milosrdenstva. CHCEM aby si im HOVORIL o mojej SAMOTE vo svätostánku. Niektoré premúdrené hlavy sa tomu budú smiať. Zabúdajú, že tu nie som ako nejaký neživý predmet. Je tu moje srdce, ktoré na vás čaká vo svätostánku; môj pohľad plný nehy, ktorý zo svätostánku upieram na všetkých tých, čo k nemu prichádzajú.  Nie som tu pre seba. Som tu, aby som Vás nakŕmil a naplnil radosťami, ktoré plynú z mojej prítomnosti. Rozumiem osamelosti každého človeka, obzvlášť osamelosti mojich kňazov. Chcem s nimi zdieľať ich samotu, aby v nej neboli sami, ale so mnou.  Budem sa prihovárať k ich srdciam. Túžim byť priateľom každého – priateľom, ktorého hľadajú, priateľom s ktorým môžu všetko prežívať, priateľom, ktorému môžu všetko povedať, priateľom, ktorý bude vedno s nimi oplakávať hriechy, ktorých sa dopustili a to bez toho, aby som ich prestal milovať čo i len na chvíľu.“ *Z knihy* In sinu Jesu, *str.20 - 21* |